આ સાંભળી પાનબાઈ ઘરમાં ગઈ. એમણે પટારામાંથી પ્રથમ વખ કાઢ્યું ને ત્યારબાદ ચૂંદડી કાઢી. વખનો વાટકો બતાવ્યો ને પછી પાનબાઈ પાસે ઊભી રહી. વખનો વાટકો ગટગટાવી ગઈ. ત્યારબાદ લાવેલી ચૂંદડી પાનબાઈને ઓઢાડતાં બોલી : ‘આ અજિતસંગની ચૂંદડી ઓઢી તું એની સાથે લગ્ન કરી લેજે. હું તો આ ચાલી.’ આમ કહી માનબાઈ ત્યાં જ ઢળી પડી. માનબાઈના મડદાને પાસેના ખંડમાં ઢબૂરી રાખી બાપે પાનબાઈનાં લગ્ન અજિતસંગ સાથે કરી નાખ્યાં.